Romeo Menti xe stà un xugadore de bałon itałian, de roło ała drita. El vegnèa ciamà Menti III poichè inte el Vicensa gavea xa xugà i fradełi maxori Mario e Umberto , che a quel tenpo xugheva inte ła Juventus: el primo gheva smeso de xugare dopo puoche gare al Vicensa, cussì l'è restà la denominasion de Menti I par Umberto e Menti II par Romeo, come xe senpre stà cità inte i almanachi. Anca un neódo, Luigi Menti dito "Menti IV", l'è stà xugadore intra el 1953 e el 1969 xugando par tuta la cariera al Vicensa e fora che na curta parentexi col jera al Padova. El ga exordìo inte el Vicensa a 16 ani conpiù da tri dì, ntea partìa de inaugurasion del novo stadio, l'8 setenbre 1935. Quel steso stadio ghe xe stà dedicà pochi ani drìo, in seguito a la tragedia de Superga. In biancoroso dopo du ani de serie C, el disdotene Menti a guidà coi so 21 gol la squadra berica a risigàre la conquista de la Serie B inte el canpionato 1937-1938, al termine del qual l'è stà cedù a la Fiorentina. Dopo tri ani a Firense, indove la so fameja xe restà a vivère, l'è rivà al Torin inte el 1941. Inte ła stajon 1944-1945, Menti ga xugà inte el Stabia vinsendo el canpionato e laurendose canpion d' Itàlia libarà parixando la partìda col Napułi par 3 a 3, ma fin anco al Stabia no xe stà ricognosù nisuna onoreficensa da ła F.I.G.C Inte el 1945-1946 l'è tornà a la Fiorentina par disputarve un canpionato. Po' da novo in granata, ando' l'a finìdo la so cariera. Xe stà łù a segnàre l'ultimo gol del Gran Torin contro el Benfica, so calcio de rigore, el 3 majo 1949. L'a meso in mostra le so abilità de goleador anca in Nasionałe, co 5 gol in 7 prexense. El jera coi so' conpàgni de squadra co l'è morto durante la tragedia de Superga e in seguito jè stà dedicà tre stadi italiani: quel de Vicensa, de Castełamare de Stabia e de Monticiari. In pì ghe xe stà intitołà na via a Ìxoła Vicentina, 'ndo se cata el Sentro Tecnico del Vicensa Calcio. Na società de calcio dilatentistega porta el so nome; se tràta de la G.S.D. Romeo Menti de Ałerona Scało, un pèpoło paexe de l'Orvietan, in provincia de Terni, che milita inte el canpionato de promosion rejonałe.